Pielikums Nr. 1
TEHNISKĀ SPECIFIKĀCIJA
Tirgus izpēte
“O1, O2 un O4 kategorijas piekabju un puspiekabju tehniskā apkope un remonts”

1. Iepirkuma priekšmets un sadalījums daļās
Iepirkuma priekšmets ir Pasūtītāja īpašumā vai lietošanā esošo O1, O2 un O4 kategorijas piekabju un puspiekabju (turpmāk – transportlīdzekļi) tehniskās apkopes, diagnostika, remonti saskaņā ar izgatavotāja apstiprinātām tehnoloģijām un šīs tehniskās specifikācijas prasībām, sagatavošana valsts tehniskajai apskatei.
Iepirkums ir sadalīts 2 (divās) daļās. Pretendents var iesniegt piedāvājumu par vienu daļu vai abām daļām kopā:
· daļa – O1 un O2 kategorijas vieglo automobiļu piekabju tehniskā apkope un remonts;
· daļa – O4 kategorijas kravas transportlīdzekļu puspiekabju tehniskā apkope un remonts.
2. Apkalpojamo piekabju un puspiekabju saraksts
	Daļas Nr.
	Kategorija / klasifikācija
	Marka, modelis
	Pirmais reģistrācijas gads
	Pilna masa, kg
	Izmantošanas veids
	Skaits

	1. daļa

	O1 (pilna masa līdz 750 kg)
	RB 1101
	2007.
	750
	Vieglo automobiļu piekabe
	1

	
	O1 (pilna masa līdz 750 kg)
	RB 110121
	2000.
	750
	Vieglo automobiļu piekabe
	1

	
	O2 (pilna masa no 750 kg līdz 3,5 t)
	BOECKMANN L618
	2005.
	3 500
	Vieglo automobiļu piekabe
	1

	
	O2 (pilna masa no 750 kg līdz 3,5 t)
	BOECKMANN UTS
	2007.
	3 500
	Vieglo automobiļu piekabe
	1

	
	O2 (pilna masa no 750 kg līdz 3,5 t)
	RB2235
	2005.
	3 500
	Vieglo automobiļu piekabe
	1

	
	O2 (pilna masa no 750 kg līdz 3,5 t)
	RESPO 1700M332B150
	2015.
	1 700
	Vieglo automobiļu piekabe
	1

	
	O2 (pilna masa no 750 kg līdz 3,5 t)
	RYDWAN B3000
	2006.
	2 600
	Vieglo automobiļu piekabe
	1

	
	O2 (pilna masa no 750 kg līdz 3,5 t)
	RYDWAN EURO B2600
	2022.–2024.
	2 700
	Vieglo automobiļu piekabe
	2

	
	O2 (pilna masa no 750 kg līdz 3,5 t)
	TIMA GTAL
	2017.
	3 500
	Vieglo automobiļu piekabe
	1

	2. daļa
	O4 (pilna masa virs 10 t)
	SCHMITZ SPR24
	2023.
	35 000
	Sedlu vilcēja puspiekabe
	1



Pasūtītājs līguma darbības laikā ir tiesīgs vienpusēji mainīt apkalpojamo transportlīdzekļu sarakstu (palielināt/samazināt skaitu, mainīt modeļus). Uz jaunajiem transportlīdzekļiem attiecas visi šīs tehniskās specifikācijas un līguma nosacījumi, un to apkalpošanai tiek piemērotas finanšu piedāvājumā nolīgtās stundu likmes un rezerves daļu atlaides procenti.
3. Prasības pakalpojuma sniegšanas vietai, darba laikam un infrastruktūrai
3.1. Lokācija: pakalpojuma sniegšanas vieta ir Pretendenta servisa centrs (remontdarbnīca), kas atrodas Rīgas pilsētas administratīvajā teritorijā vai ne tālāk kā 20 km attālumā no tās robežas, braucot pa koplietošanas autoceļiem.
3.2. Darba laiks: servisa centra darba laikam jābūt vismaz 8 (astoņas) stundas dienā līdz plkst. 18.00, vismaz 5 (piecas) darba dienas nedēļā (no pirmdienas līdz piektdienai).
3.3. Tehniskais nodrošinājums: 1. daļai: Pretendenta servisa centram jābūt aprīkotam ar instrumentiem un aprīkojumu bremžu, ritošās daļas un elektroinstalācijas remonta veikšanai O1/O2 kategorijas piekabēm.
3.4. Tehniskais nodrošinājums: 2. daļai: Pretendenta servisa centram jābūt specializētai kravas transporta/puspiekabju remonta zonai, kravas transporta bremžu stendam ar slodzes simulāciju pneimatiskajām bremžu sistēmām un licencētām diagnostikas iekārtām elektronisko pneimatisko sistēmu (EBS/ABS) diagnostikai un kalibrēšanai (piemēram, WABCO, Knorr-Bremse, Haldex vai ekvivalents).
[bookmark: _Hlk232439302][bookmark: _Hlk232439603]3.5. Servisa centra atbilstība vides prasībām: Pretendentam visā līguma darbības termiņā jānodrošina normatīvajiem aktiem atbilstoša atkritumu, nolietoto detaļu un materiālu apsaimniekošana. Pretendentam uz piedāvājuma iesniegšanas brīdi un visa līguma darbības termiņā ir jābūt spēkā esošam Valsts vides dienesta izsniegtam, vismaz “C” kategorijas piesārņojošas darbības apliecinājumam vai augstākam, kas reģistrēts saskaņā ar Ministru kabineta 2010. gada 30. novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”. 
3.6. Apakšuzņēmēji vai sadarbības partneri: atsevišķus specifiskus darbus, iepriekš rakstiski saskaņojot ar Pasūtītāju, Pretendents drīkst veikt pie apakšuzņēmēja vai sadarbības partnera, ar kuru noslēgts sadarbības līgums, ja Pretendents saglabā pilnu materiālo atbildību un sedz transportēšanas izmaksas.
3.7. Pasūtītājam ir tiesības klātienē pārliecināties par servisa centra, aprīkojuma un kvalifikācijas prasību izpildi.
4. Darbu apraksts un tehniskās prasības
4.1. 1. iepirkuma daļa - O1 un O2 kategorijas vieglo automobiļu piekabju tehniskā apkope un remonts: tehniskās apkopes, defektācija, sagatavošana valsts tehniskajai apskatei; inerces bremžu mehānismu regulēšana/maiņa; bremžu sistēmas remonts; rumbu, gultņu un asu diagnostika/remonts/maiņa; 7/13 PIN kontaktu rozešu, spraudņu un elektroinstalācijas remonts/maiņa; lukturu remonts/maiņa; sakabes ierīču maiņa; mitrumizturīgā saplākšņa maiņa piekabes grīdai; riepu montāža, balansēšana un remonts pēc nepieciešamības.
4.2. 2. iepirkuma daļa - O4 kategorijas kravas transportlīdzekļu puspiekabes tehniskā apkope un remonts: tehniskās apkopes, defektācija, sagatavošana valsts tehniskajai apskatei; pneimatisko bremžu un EBS/ABS sistēmu diagnostika, kalibrēšana un remonts; bremžu sistēmas remonts; modulatoru un vārstu maiņa/remonts; Schmitz/SAF/BPW asu un pneimatiskās balstiekārtas spilvenu apkope/remonts; elektroinstalācijas remonts; lukturu remonts/maiņa; sedlu sakabes pirksta (Kingpin 2”) nodiluma kontrole/maiņa; atbalsta kāju apkope/remonts; riepu montāža, balansēšana un remonts pēc nepieciešamības.
4.3. Pēc darbu veikšanas transportlīdzeklim jābūt tehniski drošam, atbilstošam ražotāja prasībām un piemērotam ekspluatācijai satiksmē, ja vien Pasūtītājs nav saskaņojis tikai daļēju remontdarbu apjomu.
4.4. Pretendents uztur elektronisku vai citādi izsekojamu servisa vēstures arhīvu katram transportlīdzeklim pēc valsts reģistrācijas numura un/vai VIN/šasijas numura (darbi, uzstādītās detaļas, izmaksas, nākamās apkopes rekomendācijas). Dati pēc pieprasījuma jāuzrāda Pasūtītājam 2 darba dienu laikā.
5. Pakalpojuma saņemšanas, izpildes un norēķinu kārtība
5.1. Pretendentam jāpieņem transportlīdzeklis servisa centrā 2 (divu) darba dienu laikā no Pasūtītāja pieteikuma brīža (telefoniski vai e-pastā). Steidzamos gadījumos Pretendents nodrošina transportlīdzekļa pieņemšanu un remonta darbu veikšanu ne ilgāk kā 12 (divpadsmit) stundu laikā, ja tas tehniski iespējams un ir saskaņots ar Pasūtītāju.
5.2. Transportlīdzekli servisa centrā nodod Pasūtītāja pārstāvis. Pretendents sagatavo pieņemšanas-nodošanas aktu, fiksējot datumu, laiku, marku, modeli, valsts reģistrācijas numuru, reģistrācijas apliecības datus (vai kopiju), vizuālos un tehniskos bojājumus. No pieņemšanas brīža līdz nodošanai atpakaļ Pasūtītājam Pretendents uzņemas pilnu materiālo atbildību par transportlīdzekli.
5.3. Pretendents 1 (vienas) darba dienas laikā no transportlīdzekļa pieņemšanas nosūta Pasūtītājam detalizētu tāmi (darbu nosaukumi, stundas, izpildes termiņš, rezerves daļas, tehniskie materiāli un kopējās izmaksas). Sarežģītos defektācijas gadījumos termiņu var pagarināt līdz 3 (trīs) darba dienām, rakstiski saskaņojot ar Pasūtītāju.
5.4. Darbus drīkst uzsākt tikai pēc Pasūtītāja rakstiska tāmes saskaņojuma. Pasūtītājs ir tiesīgs tāmi saskaņot pilnā apjomā, daļēji vai noraidīt.
5.5. Plānotā tehniskā apkope jāveic 1 (vienas) darba dienas laikā no tāmes saskaņošanas, bet remonta darbi – ne ilgāk kā 2 (divu) darba dienu laikā no tāmes saskaņošanas, ja nav nepieciešama specifisku rezerves daļu pasūtīšana vai objektīvu tehnisku iemeslu dēļ nepieciešams ilgāks termiņš.
5.6. Rezerves daļu un materiālu piegāde jānodrošina 24 (divdesmit četru) stundu laikā no tāmes saskaņošanas brīža, vai jāvienojas ar Pasūtītāju par ilgāku termiņu, ja piegāde šajā laikā objektīvi nav iespējama.
5.7. Ja darbu gaitā atklājas slēpti defekti vai nepieciešami papildu darbi, Pretendents aptur attiecīgos darbus, sagatavo papildu tāmi un turpina darbus tikai pēc Pasūtītāja saskaņojuma.
5.8. Pēc darbu veikšanas Pretendents nodod transportlīdzekli Pasūtītājam, parakstot pieņemšanas-nodošanas aktu, kurā norāda datumu, laiku, marku, modeli, valsts reģistrācijas numuru, saglabājušos vizuālos bojājumus un norādi par transportlīdzekļa tehnisko stāvokli. Pretendentam pēc Pasūtītāja pieprasījuma jāatdod visas remonta laikā nomainītās vecās rezerves daļas, izņemot utilizētos materiālus.
5.9. Rēķinu izraksta dienā, kad transportlīdzeklis tiek nodots Pasūtītājam. Rēķinā norāda transportlīdzekļa marku, modeli, valsts numuru, līguma numuru, veiktos darbus, uzstādītās detaļas, materiālus, darba stundas un nākamās apkopes rekomendācijas, ja attiecināms. Rēķina apmaksas termiņš – vismaz 30 (trīsdesmit) dienas.
5.10. Pasūtītāja pārstāvja parakstīts pakalpojumu izpildes pieņemšanas-nodošanas akts neizslēdz Pasūtītāja tiesības 5 (piecu) darba dienu laikā rakstiski izteikt iebildumus par aktā vai rēķinā norādīto pakalpojuma apjomu vai izmaksām.
6. Prasības materiāliem un rezerves daļām
6.1. Remontā un apkopes procesā drīkst izmantot piekabju/puspiekabju izgatavotāju oriģinālās rezerves daļas vai ar Pasūtītāju saskaņotas, ražotāja oficiāli akceptētas un sertificētas analogās rezerves daļas un ekspluatācijas materiālus.
6.2. Pēc Pasūtītāja pieprasījuma Pretendentam ir pienākums uzrādīt rezerves daļu izcelsmi un kvalitāti apliecinošus dokumentus.
6.3. Aizliegts izmantot lietotas vai restaurētas rezerves daļas, ja vien tas nav atsevišķi rakstiski saskaņots ar Pasūtītāju (piemēram, specifisku un ražošanā vairs neesošu mezglu gadījumā).
6.4. Nomainīto nolietoto detaļu un citu atkritumu apsaimniekošanu/utilizāciju Pretendents veic atbilstoši Latvijas Republikas vides aizsardzības prasībām bez papildu maksas Pasūtītājam.
7. Garantijas termiņi un īpašie nosacījumi
7.1. Uzstādītajām jaunajām rezerves daļām un apkopes materiāliem garantija ir 12 (divpadsmit) mēneši, ja ražotājs nav noteicis ilgāku termiņu.
7.2. Veiktajiem remonta darbiem un tehniskajām apkopēm garantija ir 12 (divpadsmit) mēneši no pavadzīmes izrakstīšanas brīža.
7.3. Ja tiek konstatēts garantijas defekts, Pretendentam jāpieņem transportlīdzeklis garantijas remontā 1 (vienas) darba dienas laikā no Pasūtītāja pieteikuma un defekts jānovērš ne ilgāk kā 2 (divu) darba dienu laikā uz Pretendenta rēķina, ja vien objektīvu tehnisku iemeslu dēļ nav rakstiski saskaņots cits termiņš.
